Asiyesikia la mkuu huvunjika guu

ASIYESIKIA LA MKUU HUVUNJIKA GUU
Msemo huu umejikita sana kwa kuwakanya au kufunza vijana sana sana katika kufanya mambo yasiyofaa katika jamii. Vilevile msemo huu una maana ya kuwa iwapo mtoto atakanywa na wavyele wake na akatae kusikiliza anayoamrishwa na wakubwa wake, basi kitakacho mkuta asilaumu mtu yeyote. 
Hidaya alikuwa msichana wa kuigwa na wasichana wote, kwani alikuwa na tabia, uvuvi, umbile ambayo hakuna ambaye angefananishwa naye ispokuwa malaika wa mungu pekee. Kuanzia masomo yake ya msingi hadi kufikia masomo ya sekondari. Hidaya alikuwa msichana mwenye sifa kedekede kutoka kwa walimu, wanafunzi, wanajamii na hata wazazi wake.
Wahenga hawakukosea waliponena kwamba kibaya hujitembeza na kizuri hujiuza. Hakuna mahali popote ambapo Hidaya alipita bila kupewa sifa kupindukia, hata hivyo chenye sifa kipe sifa. Wanajamii walitimiza hilo bila kizuizi. 
Nimesadikia kwa ule msemo uliosema kuwa ngoma ikipigwa sana hupasuka. Haikuwa muda mrefu ambapo Hidaya alianza kuonekana vizuri vile alivyo. Alianza kuonyesha 
tabia ambazo hazipendezi kwa macho ya wakubwa wake, kwani ndipo watu walipo amini msemo ambao unasema kuwa umdhaniaye ndiye huwa siye. Kwa kuwa alikuwa akitenda vitendo visivyoelezeka. Aliwatia wazazi wake aibu mpaka walikuwa na aibu hadi ya kwenda kwa jirani kwa dharura yoyote ile.
Hidaya alikuwa halali nyumbani, vilevile akaanza kuvaa mavazi yasiyo na heshima hata mbele ya mungu. Aliacha kufanya ibada akisingizia kuwa yuko kwenye damu zake za hedhi. Wazazi wake kwa kweli walijaribu vile wangeweza ili tu mwana wao arudi kama vile alivyo kuwa mwanzo. Lakini wapi, bidii zao za mchwa ziligonga mwamba na hazikusaidia hata chembe. 
Haikutosha, Hidaya alianza tabia ya kuingia kwenye nyumba ya wanaume kama anaonekana na jamii nzima bila hata chembe ya haya usoni mwake. Wake kwa wazee walimkanya na wakaendelea kumkanya kila uchao, lakini wapi, kwani sikio la kufa halisikii dawa. Walimwengu walishindwa kumrekebisha na waka muacha aendelee na vitendo vyake vichafu. Wazazi wake walibaki wakimuangalia kwa macho bila ya kumwambia chochote bali walichobaki nacho nikumsikitia binti yao.
Muda haukupita sana alipogundulika kwamba Hidaya yuko kitandani hali maututi akiumwa kwa ugonjwa usiojulikana umetoka wapi. Watu walipochunguza kwa kina, alikuwa akiugua kwa ugonjwa wa kusababishwa na kufanya ngono sana na kutoa mimba ovyo ovyo ukiwa umri mdogo. Baada ya masaa fulani, Hidaya aliaga dunia na watu wakamzika kwa majonzi mengi mno, hasa wazazi wake. 
Hadithi hii inawafunza wale ambao wanapenda kukimbilia mambo kama wakati bado na ungali mtoto mdogo. Katika kijiji hicho, wasichana walijifunza na waliokuwa wakifanya hivyo wakaacha na wakaishi kwa furaha.